《过天姥岭》
宋代·黄宏

天姥连天横，我过如牛脊。
乃知李谪仙，梦游言过实。
徐生亦好奇，请问刘阮迹。
安知古仙人，太平入鬼域。
妖狐花满头，媚人强求匹。
流杯饮胡麻，磊块皆沙砾。

作者简介：黄宏，字子约，号己斋，黄岩（今属浙江）人。超然从子。博学善词赋。元初，有以史才荐者，不就。落魄江湖几三十年。有《谷城集》，已佚。事见《大明一统志》卷四七、《宋季忠义录》卷一三《黄超然传》。今录诗五首。